Il-President Amerikan Joe Biden sejjaħ biex b'mod immedjat jieqaf il-ġlied bejn l-Iżraeliti u l-militanti Palestinjani f'Gaża. Biden tkellem mal-Prim Ministru Iżraelit u qallu li l-Istati Uniti qed taħdem bis-sħiħ mal-Eġittu u pajjiżi oħra sabiex jitwaqqfu dawn l-attakki. Il-kunflitt fil-Lvant Nofsani issa daħal fit-tmien ġurnata tiegħu, fejn s'issa jidher li ma hemm l-ebda sinjal ta' waqfien. Ir-rapporti internazzjonali qed jgħidu kif minn tal-inqas mitejn u tnax-il persuna sfaw maqtula. Fost dawn, kien hemm wieħed u sittin tifel u tifla li mietu f'Gaża u għaxra li nqatlu fl-Iżrael.